cyanic-selkie/wikianc huggingface dataset:
Դեննի Այելլո
Կարիերա
Դեննին իր կարիերան կինոյում սկսեց բավականին ուշ։ Առաջին ֆիլմը, որում հայտնվել է Այելլոն, թողարկվել է 1972 թվականին։ Առաջին ֆիլմը, որում հայտնվել է Այելլոն, լույս է տեսել 1972 թվականին։ Իր կինո-կարիերայի ընթացքում դերասանը խաղացել է շուրջ իննսուն դերեր։ Շատ դեպքերում դերասանը հանդես է եկել խիստ ոստիկանների կամ աշխատողների դերերում, որոնց ավելի շատ բնութագրում են կերպարի կարծրությունն ու ինչ-որ տեղ դաժանությունը, ինչպես նաև գռեհկությունը։ Եղան նաև կերպարներ, որոնց հիմնական առանձնահատկությունը հումորի և ինքնասիրության զգացում էր։ Կինոյի կարիերայում Այելլոյի վերելքներից մեկը  նրա մասնակցությունն էր «Մի անգամ Ամերիկայում» հանրահայտ ֆիլմում։ Ֆիլմում դերասանը խաղացել է ոստիկանապետի դերը։ Հետագայում Այելլոյին հաջողվեց աշխատել այնպիսի հայտնի ռեժիսորի հետ, ինչպիսին է Վուդի Ալենը։ Դեննին նկարահանվել է նրա կինոնկարներում՝ «Կահիրեի մանուշակագույն վարդ», «Բրոդվեյ Դեննի Ռոուզ» և «Ռադիոյի օրեր»։
Դեննի Այելլոն ոչ միայն դերասան է, այլև երաժշտական կատարող։ Նա թողարկել է մի քանի սկավառակ։
Այելլոյի բնութագրական առանձնահատկություններից նրա շրջապատում հատկապես ցնցեց նրա ցուցադրական պահպանողականությունը, որը (ըստ դերասանի խոսքերի) իր կաթոլիկ դաստիարակության արդյունքն էր։ Վերջին շրջանում դերասան Դեննի Այելլոն շարունակում էր նկարվել ֆիլմերում։
Անձնական կյանք
1955 թվականին Դենի Այելլոն ամուսնացավ Սենդի Քոենի հետ։ Դերասանը չորս երեխա ունի՝ Դենի (Դենի Այելո III,կասկադյոր), Հեյմի, Ռիկի, Ստեյսի։ Այելլոն մահացավ 2019 թվականի դեկտեմբերի 12-ին 86 տարեկան հասակում հիվանդանոցում (Նյու Ջերսի) կարճատև հիվանդությունից հետո ։
Աղբյուրներ
Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Նյու Յորք քաղաքում ծնվածներ Կատեգորիա:Ամերիկացի հեռուստատեսային դերասաններ Կատեգորիա:20-րդ դարի ամերիկացի դերասաններ Կատեգորիա:21-րդ դարի ամերիկացի դերասաններ Կատեգորիա:Ամերիկացի տղամարդ թատերական դերասաններ Կատեգորիա:«Էմմի» մրցանակի դափնեկիրներ Կատեգորիա:Ամերիկացի պրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի տղամարդ կինոդերասաններ Կատեգորիա:Հնչյունավորողներ
Նաբուկկո
«Նաբուկկո», կամ «Նաբուգոդոնոսոր», իտալացի կոմպոզիտոր Ջուզեպե Վերդիի օպերա՝ չորս գործողությամբ։ Իտալերեն լիբրետտոյի՝ ըստ Աստվածաշնչում նկարագրած իրադարձությունների հեղինակն է Թեմիստոկլե Սոլերան։ «Նաբուկկոն»՝ Բաբելոնի Նաբուքոդոնոսոր Բ արքայի անվան իտալերեն կրճատ ձևն է։ Աստվածաշնչում պատմվում է, թե ինչպես է նա քանդել էր Երուսաղեմի առաջին տաճարը և գերության տարել հրեաներին մ.թ.ա. VI դարի սկզբներին)։ Օպերայի անդրանիկ ներկայացումը կայացել է 1842 թ. մարտի 8-ին Միլանի «Լա Սկալա» թատրոնում։
«Նաբուկկոն» Ջուզեպպե Վերդիի թվով երրորդ օպերան է։ Օպերայի հայտնի դրվագներից է Va, pensiero|Va, pensiero, sull’ali dorate («Թռչիր, միտք ոսկե թևերով») խմբերգը։Օպերան ներկայումս էլ հաճախ բեմադրվում է։ Օպերայի գլխավոր դերերգերից մեկը (Աբիգայլ) կատարել է աշխարհահռչակ սոպրանո Մարիա Կալլասը։
Առաջին գործողություն։ ԵՐՈՒՍԱՂԵՄ։ Երուսաղեմի Սողոմոնի տաճարում
Հրեաներն ու Ղովտացիները հավաքվել են Սողոմոնի տաճարում, որպեսզի բողոքեն իսրաելցիների ճակատագրից։ Իսրայելցիները պարտվել էին Բաբելոնի Նաբուգոդոնոսոր (Նաբուկկո) թագավորին։ Հենց այդ պահին Թագավորը զորքով մտնում է քաղաքով։ Հրեական ծերակույտի առաջնորդ Զաքարիան հանգստացնում է իր հետևորդներին, ասելով, որ պետք չէ հուսահատվել, որովհետև նրանք դեռ մի մեծարժեք պատանդ ունեն՝ Նաբուկկոյի դուստր Ֆենենան։ Վերջինիս հսկում էր Երուսաղեմի Սեդեկիայի թագավորի քեռորդի Իսմայելը։
Սակայն Իսմայելը սիրահարված է Ֆենենային, որն իրեն Բաբելոնում բանտարկված ժամանակ սեփական անձը մեծ վտանգի տակ դնեով ազատել էր։ Այժմ Իսմայիլն ուզում էր վերադարձնել Ֆենենային այդ շնորհը։ Երկուսով որոշում են փախչել, երբ Աբիգայիլը, որին երկուսն էլ համարում են Նաբուկկոյի առաջնեկ դուստրը, հրեական շորերով ծպտված բաբելոնցի զինվորների շքախմբով, մտնում է տաճար։ Աբիգաիլլեն խոստովանում է Իսմայելին իր քնքուշ սերը և առաջարկում է իրեն փոխադարձ սիրելու դեպքում ազատ արձակել բոլոր հրեաներին։ Սակայն Իսմայելը չի ցանկանում շանտաժին տեղի տալ։
Այդ ընթացքում Նաբուկկոյի զինվորների կողմից հալածված հրեական ամբոխը ապաստան է փնտրում տաճարում։ Այնուհետև դռան մեջ հայտնվում է ինքը՝ թագավորը։ Զաքարիան սպառնում է սպանել Ֆենենային, եթե Նաբուկկոն և իր մարդիկ համարձակվեն պղծել սուրբ վայրը։ Նա բարձրացնում է դաշույնը, բայց Իսմայելը վրա է հասնում և մահից փրկում է նրան Ֆենենային։ Այդժամ Զաքարյան անիծում է դավաճանին։ Նաբուկկոն գրկում է իր դստերը և հրամայում է այրել տաճարը։
Տեսարան առաջին. Բաբելոն. թագավորական պալատի սենյակում։
Նաբուկկոյի մոտ պահված գաղտնի փաստաթղթերից Աբիգայիլը տեղեկանում է իր իսկական ծագման մասին։ Նա ոչ թե թագավորի առաջնեկ դուստրն է, այլ ստրուկի դուստր։ Նա որոշում է վրեժխնդիր լինել Ֆենենայից, որին Նաբուկկո թագավորը հրեաների դեմ պատերազմելու ժամանակ գահը վստահել էր։ Նա ցանկանում է սպանել իր մրցակցին, տիրանալ գահին և լուր տարածել, որ Ֆենենան մեռած է։ Նրա ծրագրերին օժանդակում էր ԲելԱստծո ծերակույտի առաջնորդը։
Տեսարան երկրորդ. պալատում մի այլ տեղ
Սակայն Զաքարիան ազատ էր։ Զաքարյան և իր կողմնակիցները բաբելոնցիներին հրեական կրոն են քարոզում և կրոնափոխ են անում։ Ղովտացիների (երգչա) խումբը անիծում Իսմայելին, որ փրկել էր Ֆենենայի կյանքը։ Ղովտացիները անարգանքի սյունին են գամում Իսմայիլին դավաճանության համար (Ֆենենայի հետ պլանավորված փախուստը)։ Սակայն Զաքարիան խմբից դադար է խնդրում և ասում է՝ Իսմայելը դավաճան չէ, որովհետև նա փրկել է կրոնափոխ եղած Ֆենենային։
Տեսարան առաջին. Բաբելոնի թագավորական պալատի կախովի այգիներում
Աբիգայիլը, որը իրեն թագուհի է հռչակել, բազմել է գահին։ Ներկա է ծերակույտի առաջնորդը՝ որպեսզի ընդունի Ադելի մեծարանքը։ Հանկարծ հայտնվում է խելագարված Նաբուկկոն։ Աբիգաիլլեն խորամանկում է, որպեսզի ստանա թագավորական կնիքը, որով կարելի կլինի վավերացնել բոլոր հրեաների, ներառյալ կրոնափոխ Ֆենենայի, մահվան վճիռը։ Սակայն երբ Նաբուկկոն հասկանում է այս խաբեությունը և բողոքում է Աբիգալլեի դեմ ու սպառնում վեր հանել վերջինիս ծննդյան մանրամասները, չափազանց ուշ է լինում։ Նաբուկկոն փնտրում է համապատասխան փաստաթղթերը, բայց պարզվում է դրանք Աբիգայիլի մոտ են. Վերջինս խնդմնդալով պատառոտում է այդ թղթերը, այնուհետև պահակախմբին հրամայում է բանտարկել նախկին թագավորին։ Նաբուկկոն խոստանում է նրան շնորհել գահը, եթե Աբիգայիլը խնայի ֆենենային։ Աբիգաիլլեն ժպիտով մերժում է նրան։
Տեսարան երկրորդ։ Եփրատի ափերին
Ծանրաքարշ աշխատանքից տառապագին հրեաները երազում են «գեղեցիկ և հեռավոր հայրենիքի» մասին («Թռչիր, միտք ոսկե թևերով») և աստծուց օգնության են խնդրում։ Զաքարիան մի պաթետիկ Մարգարեությամբ հույս է տալիս ժողովրդին, թե Բաբելոնի սարսափելի վրեժը «...»
Տեսարան առաջին։ Բաբելոնի թագավորական պալատի սենյակում
Նաբուկկոն արթնանում է մղձավանջային քնից և ձողոցից լսում է Ֆենենայի անունը։ Նա ներխուժում է պատշգամբ և իր շղթայակապ դստերը տեսնելով՝ հուսահատ ետ է վերադառնում։ Նա իզուր է փորձում լքել պալատը, միայն որպեսզի մեկ անգամ ևս համոզվի, որ բանտարկյալ է։ Հետո ծնկում է և հրեաների աստծուց ողորմածություն է խնդրում։ Հանկարծ բացվում է դարպասը և հայտնվում են թագավորական պահակախմբի մարդիկ։ Թրերով զինված նրանք հետևում են Նաբուկկոյին, որպեսզի նրան վերադարձնեն գահը և ազատեն ֆենենային։
Տեսարան երկրորդ։ Բաբելանի թագավորական պալատի կախովի այգիներում
Ֆենենան այլ հրեաների հետ բերվել է կախովի այգիների զոհասեղանի մոտ։ Բելի ծերակույտի առաջնորդը զոհաբերության արարողությունն է անում, երբ Նաբուկկոն իր հետևորդների հետ գալիս է։ Նա հրամայում է ոչնչացնել կուռքի արձանը։ Սակայն արձանը, մինչև մեկը կհասցներ դիպչել, ընկնում է և փշրվում։ Հրեաները փրկված են և Նաբուկկոն հորդորում է իր մարդկանց խոնարհվել հրեաների Յեհովա աստծո առաջ։ Պարտված Աբիգայիլը թունավորում է ինքն իրեն և մեռնելուց առաջ խնդրում է իր խորթ քրոջը ներել իրեն։
Կատարողների կազմ
Այս ստեղծագործությունը մենակատարներից բացի կատարում է քառաձայն երգչախումբը և սիմֆոնիկ նվագախումբը։ Կազմ. երկու ֆլեյտա, (2 Պիկկոլո), 2 հոբոյ, (2 անգլիական գալարափողով), 2 կլառնետ, 2 ֆագոտ, 4 գալարափող, 2 շեփոր, 3 տրոմբոն, Տուբա, Pauken, հարվածային գործիքներ, քնար, և լարայիններ (1-ին, 2-րդ ջութակներ, ալտ, թավջութակ, կոնտրաբաս)
Արտաքին հղումներ
Կատեգորիա:1842 բեմադրվածներ Կատեգորիա:Իտալերեն օպերաներ
Գորբիլի (գյուղ, Յարցևսկի շրջան)
Գորբիլի (Горбыли), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Մոլյոնի Միս
Մոլյոնի Միս (Молёный Мыс), գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Բնակչությունը 2005 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Շկոտովսկի շրջանի բնակավայրեր
Իսրայել (բանաստեղծություն)
«Իսրայել», Հովհաննես Թումանյանի բանաստեղծություններից՝ գրված 1890 թվականին ։
Պատմություն
Հովհաննես Թումանյանն այս բանաստեղծությունը գրել է 1890 թվականին ։
Ինքնագիրը պահպանվում է Վրաստանի կենտրոնական արխիվում (ֆոնդ 114, գծ․ 1130) ։ Այն հայտնաբերել է Անահիտ Խառատյանը։
Առաջին անգամ տպագրվել է «Սովետական գրականություն» ամսագրի՝ 1956 թվականի № 4-ում (էջ 141)։ Այնուհետև՝  1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 20)։
Տպագրվել է ինքնագրից։
Ծանոթագրություններ
Կատեգորիա:Հովհաննես Թումանյանի բանաստեղծություններ
Գուարո
Գուարո (Guaro), մունիցիպալիտետ Իսպանիաում, գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռա դե լաս Նիվես շրջանում։ Տարածքը կազմում է 22 կմ2։ Բնակչությունը՝ 2285 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 40կմ։
Բարի մարդը Սեզուանից
«Բարի մարդը Սեզուանից» (Der gute Mensch von Sezuan), Բերտոլդ Բրեխտի պիեսը, որը սկսել է գրել 1938 թ. Դանիայում և վերջացրել է 1940 թ. Շվեդիայում։ Էպիկական թատրոնի տիպիկ օրինակ է։
1964 թ. պիեսը բեմադրեց ռուս ռեժիսոր Յուրի Լյուբիմովը, ինչից սկսվեց Տագանկայի թատրոնի պատմությունը։ Տարբեր դերերով հանդես են եկել Զինաիդա Սլավինան, Վլադիմիր Վիսոցկին, Վենիամին Սմեխովը, Բորիս Խմելնիցկին։
Սյուժե
Երկիր իջած աստվածները բարի մարդ են ման գալիս և վերջապես գտնում են ի դեմս պոռնիկ Շան Տեի…
Հղումներ
Կատեգորիա:Պիեսներ Կատեգորիա:Գերմանիայի թատրոն Կատեգորիա:1939 պիեսներ
Մոյպորա
Մոյպորա (Moiporá), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Իպորա գավառի կազմի մեջ։ Բնակչությունը կազմում է 1 852 մարդ՝ 2006 թվականի տվյալներով։ Գրավում է 460,623 կմ2 տարածք։ Բնակչության խտությունը՝ 4,0 մարդ/կմ²։
Քաղաքի տոնը նշվում է նոյեմբերի 14-ին։
Պատմություն
Քաղաքը հիմնադրվել է 1958 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Գրանոլյերս (քաղաք)
Գրանոլյերս Granollers, քաղաք և մունիցիպալիտետ Իսպանիայում, մտնում է Բարսելոնայի շրջանում՝ Կատալոնիա ինքնավար համայնքի կազմում։ Մունիցիպալիտետ գտնվում է Վալես Օրիենտալ շրջանում։ Տարածքը ընդգրկում է 14.9 կմ2։ Բնակչությունը 59047 մարդ (ըստ 2008 թվականի)։ Կենտրոնի հեռավորությունը վարչական շրջանից 26 կմ է։
Քաղաքում անցկացվում է Գրանոլյերսի կիսամարաթոնը։
Արտաքին հղումներ
Կատեգորիա:Իսպանիայի քաղաքներ
(3572) Լեոգոլդբերգ
(3572) Լեոգոլդբերգ (Leogoldberg), աստերոիդ աստերոիդների հիմնական գոտում։ Հայտնաբերվել է 1954 թվականի հոկտեմբերի 28-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 2,701902 ա. մ., առավելագույնը մոտենում է 2,3329 ա. մ. հեռավորության վրա և հեռանում 3,071 ա. մ. ։ Արեգակի շուրջ մեկ ամբողջական պտույտ է կատարում 1622,19 երկրային օրվա ընթացքում, իր ուղեծրով շարժվելով միջինում 0,221922 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,41° անկյուն։
Արտաքին հղումներ
Կատեգորիա:1954 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զաբոլոտցի (գյուղ, Լուցկի շրջան)
Զաբոլոտցի (Заболотці), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1577 թվականին։
2001 թվականի տվյալներով Զաբոլոտցի գյուղում բնակվում էր 162 մարդ։ Բնակավայրը զբաղեցնում է 0,44 կմ² տարածք։ Բնակչության խտությունը կազմում էր 368,18 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լուցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1577 թվականին հիմնադրված բնակավայրեր
Կզաքիսներ
Կզաքիսներ, կզաքիսազգիների ընտանիքի գիշատիչ կաթնասունների կարգ։ Սիջին մեծության (40-80 սմ) կենդանիներ են, մարմինը ձգված է, ճկուն, փափուկ աղվամազով ծածկված։ Լինում են գորշ և մուգ շագանակագույն։ Հայտնի է 6 տեսակ՝ տարածված Եվրոպայում, Ասիայում և Հյուսիսային Ամերիկայում։
Հայաստանում տարածված է կովկասյան քարակզաքիսը (M. foina nehringi), որն ապրում է քարքարոտ և ժայռոտ վայրերում։ Սնվում են մանր կրծողներով, թռչուններով, ընկույզով, հատապտուղներով, պտուղներով։ Գիշերային կյանք են վարում, լավ մագլցում են։ Զուգավորվում են հուլիս-օգոստոս ամիսներին։ Հղիությունը 236—274 օր է։ Արդյունագործական օբյեկտ են, ոչնչացնում են գյուղատնտեսական վնասատուներին, մորթին արժեքավոր է։ Սնվում է կրծողներով և շատ հաճախ կրծելով իր զոհի կոկորդը տիրանում է նրա բնին։ Կզաքիսը շատ լավ լողում է, այսինքն կարող է ձուկ որսալ, շատ լավ մագլցում է ծառերի, քարերի վրա և հաճախ այդ ձևով խուսափում է ուրիշների համար որս դառնալուց։ Կզաքիսը սնվում է մանր կրծողներով, թռչուններով, թռչունների ձվերով։
Կատեգորիա:Կենդանիներ Կատեգորիա:Կաթնասուններ Կատեգորիա:Ասիայի կաթնասուններ
Քևին Լավ
Քևին Ուեսլի Լավ (Kevin Wesley Love, ), ամերիկացի պրոֆեսիոնալ բասկետբոլիստ։ Ներկա պահին հանդես է գալիս Բասկետբոլի ազգային ասոցիացիայի (NBA) «Կլիվլենդ Կավալիերս» ակումբում և Միացյալ Նահանգների բասկետբոլի ազգային հավաքականում` որպես կենտրոնական և ծանր հարձակվող։
Հաջող հանդես գալով Լեյք Օսվեգոնի ավագ դպրոցում (Օրեգոն նահանգ)` Լավը մեկ մրցաշրջան հանդես է գալիս Լոս Անջելեսի կալիֆորնյան համալսարանի (UCLA) «Բրուինս» թիմում՝ 2008 թվականին հասնելով մինչև NCAA-ի 1/4 եզրափակիչ։ Լավը որոշում է մնացած երեք տարիները համալսարանում անցկացնելու փոխարեն միանգամից հայտ ներկայացնել NBA և մասնակցել 2008 թվականին կայանալիք դրաֆթում, որտեղ ընտրվում է 1-ին ռաունդի 5-րդ ընտրությամբ՝ «Մեմֆիս Գրիզլիսի» կողմից և անմիջապես փոխանակվում «Թիմբերվուլվզի» հետ՝ նույն դրաֆթի 3-րդ ընտրություն Օ Ջեյ Մեյոյի հետ։ Փոխանակման մեջ ընդհանուր առմամբ ներառված են եղել թվով 8 բասկետբոլիստ։
«Կավաիերսի» կազմում 2016 թվականին ճանաչվել է NBA-ի չեմպիոն։
Միացյալ Նահանգների հավաքականի կազմում Լավը 2 անգամ նվաճել է ոսկե մեդալ՝ Լոնդոնի օլիմպիական խաղերում (2012) և ՖԻԲԱ-ի աշխարհի առաջնությունում (2010)։ «Ասոոշիեդ պրես» հանդես
Արտաքին հղումներ
Կատեգորիա:1988 ծնունդներ Կատեգորիա:Ամերիկացի բասկետբոլիստներ Կատեգորիա:Ամերիկացի օլիմպիական չեմպիոններ Կատեգորիա:Մինեսոտա Թիմբերվուլվզի բասկետբոլիստներ Կատեգորիա:Կլիվլենդ Կավալիերսի բասկետբոլիստներ Կատեգորիա:2012 թվականի Ամառային օլիմպիական խաղերի չեմպիոններ
Մարաղայի կոտորած
Մարաղայի կոտորած, հայ ազգաբնակչության զանգվածային կոտորած, ջարդեր Արցախի Հանրապետության Մարտակերտի շրջանի Մարաղա գյուղում, որն իրականացվել է Ադրբեջանի Հանրապետության զինված ուժերը 1992 թվականի ապրիլի 10-ին։ Ադրբեջանցիների կողմից սպանվել է ավելի քան 50 հայ, այդ թվում՝ 30 կին, պատանդ է վերցվել շուրջ 50 հայ, այդ թվում՝ 9 երեխա և 29 կին ։
Կոտորած
1992 թվականի ապրիլի 10-ին առավոտյան ժամը 5-ին սկսվեց գյուղի հրետակոծությունը։ Կեսօրի մոտ ադրբեջանական «Գուրթուլուշ» բատալյոնը (1 000 զինվոր), 20 զրահամեքենայի ուղեկցությամբ մտավ գյուղ ։ Պաշտպանական ուժերը (60 մարդ) տեսնելով, որ չեն կարող դիմադրել անհավասար ուժին, նահանջեցին՝ զգուշացնելով գյուղի բնակիչներին։ Հիմնական բնակչությունը լքեց գյուղը։ Ծերունիները և հաշմանդամները պատսպարվեցին նկուղներում ։ Հաջորդ օրը հայերը գյուղը ետ գրավեցին և գտան 43 խաղաղ բնակչի դիակ՝ մի քանիսը գլխատված էին, մյուսները այրված կամ աչքերը հանված ։
Զոհեր
Ըստ Մեծ Բրիտանիայի Լորդերի պալատի նախկին փոխխոսնակ Քերոլայն Քոքսի՝ սպանվել է գյուղի՝ ոչ պակաս 45 բնակիչ։ Ըստ հայկական անվանական ցանկի՝ զոհվել է 57 և գերեվարվել՝ 45 խաղաղ բնակիչ ։ Գերիների թվում 9 երեխա կար, 18 կին, 3 տարեց և մեկ կույր (տվյալները հաստատված են միջազգային « Helsinki Watch » իրավապահպան կազմակերպության և Քերոլայն Քոքսի կողմից)։ Մեկ շաբաթ անց նոր հարձակում է կազմակերպվել, որի արդյունքում բնակչությունը լքել է գյուղը և 13 հոգի գերեվարվել են ։ Ընդհանուր առմամբ գյուղում զոհվել է 90, տարբեր աստիճանի վերքեր են ստացել 37 մարդ, նրանց թվում 21 կին և 6 երեխա ։
Լուսաբանում ԶԼՄ-ներում
Ինչպես հայկական, այնպես էլ միջազգային անկախ լրատվամիջոցները նշում են, որ չնայած իր դաժանությանը, Մարաղայի կոտորածը համարյա չի լուսաբանվել և անհայտ է լայն հանրության համար ։ Ըստ Քերոլայն Քոքսի՝ Դեյլի Թելեգրաֆ անգլիական թերթը սկզբում տպելու էր Մարաղայի կոտորածի մասին, բայց հետո հրաժարվեց։
Ահա ինչ է պատմում Քերոլայն Քոքսն այն մասին, թե ինչու Մարաղայում ԶԼՄ ներկայացուցիչներ չկային.
Հետաքրքիր փաստեր
Մարաղայի կոտորածն իրագործելու համար Ադրբեջանի զինված ուժերի «Գուրթուլուշ» գումարտակի հրամանատար Շահին Թալիբ օղլի Թագիևը ստացել է «Ադրբեջանի ազգային հերոսի» կոչում ։
2022 թվականի մարտի 1-ին Հայաստանի Ազգային ժողովում ընդդիմադիր ուժի կողմից առաջարկված «Մարաղայի հայերի ջարդերի հիշատակի օր» սահմանելու օրենքի նախագծի ընդունումը տապալվել է իշխող «Քաղաքացիական պայմանագիր» կուսակցության կողմից ։
Արտաքին հղումներ
Կատեգորիա:Արցախի պատմություն Կատեգորիա:1992 իրադարձություններ Կատեգորիա:Արցախյան հակամարտություն Կատեգորիա:Ադրբեջանի պատերազմական հանցագործություններ Կատեգորիա:Արցախյան պատերազմ Կատեգորիա:1992 հակամարտություններ
Անտոն Քոչինյանի կիսանդրի (Երևան)
Անտոն Քոչինյանի կիսանդրի, գտնվում է Երևանի կենտրոնում՝ Քոչինյան փողոցում։
Պատմություն
ՀԿԿ կենտկոմի առաջին քարտուղար, ՀԽՍՀ Մինիստրների խորհրդի նախագահ Անտոն Քոչինյանի ծննդյան 100-ամյակի հոբելյանական միջոցառումների շրջանակում Երևանի քաղաքապետի նախաձեռնությամբ 2013 թվականի հոկտեմբերի 25-ին՝ Երևանի Քոչինյանի անվան փողոցում տեղադրվեց պետական, կուսակցական գործչի կիսանդրին։
Փողոցը գործչի անունով անվանակոչվել է 2013 թվականի սեպտեմբերի 10-ի Երևանի ավագանու որոշմամբ. Անտոն Քոչինյանի անունն է կրում Կենտրոն վարչական շրջանի Արամի փողոցից սկսվող Տերյան փողոցի շարունակություն հանդիսացող փողոցը՝ մինչև Ամիրյան-Զաքյան փողոցների խաչմերուկ։
Կիսանդրու բացման արարողությանը մասնակցել են Երևանի քաղաքապետ Տարոն Մարգարյանը, Անտոն Քոչինյանի ընտանիքի անդամները, գործընկերները ։
Անտոն Քոչինյանին նվիրված կիսանդրի կա նաև նրա ծննդավայր Վահագնի գյուղում (քանդակագործ՝ Սարգիս Ղարիբյան, 2013) ։
Տես նաև
Անտոն Քոչինյանի կիսանդրի (Վահագնի)
Ծանոթագրություններ
Կատեգորիա:Երևանի հուշարձաններ Կատեգորիա:Տիգրան Արզումանյանի քանդակներ Կատեգորիա:2013 հիմնադրումներ Հայաստանում
Vladivostok
Vladivostok, Մումիյ Տրոլլ ռոք խմբի անգլալեզու ստուդիական ալբոմ՝ թողարկված 2012 թվականին ԱՄՆ-ում։
Ձայնասկավառակի մասին
Vladivostok-ի ձայնագրությունը տեղի է ունեցել Լոս Անջելեսում։ Ստուդիայում խմբի երաժիշտներին օգնեցին Մայք Քլինքը, Ջո Չիկարելին և Գրեգ Բրիմսոնը։ Մումիյ Տրոլլ խմբի առաջատար Իլյա Լագուտենկոն մի քանի խոսք ասաց նոր թողարկման մասին. «Ես կարծում եմ՝ "Vladivostok"-ը արևմտյան շուկայի համար առաջին լուրջ աշխատանքն է, քանի որ երգերը, որ հնչել են այլ սկավառակներում, սկզբնապես գրվել են ռուսերենով և միայն դրա հետևանքով են թարգմանվել և հարմարեցվել արևմտյան հանրության համար»։ Սեպտեմբերի 3-ին Մումիյ Տրոլի անգլալեզու Vladivostok ձայնասկավառակը թողարկվեց Անգլիայում։
Անգլիայում թողարկումը Մումիյ Տրոլլ խմբի համար հատուկ նշանակություն ուներ, քանի որ հենց այնտեղ է 1996 թվականին ձայնագրվել խմբի ամենաառաջին սկավառակը՝ «Морская»-ը։
Ձայնասկավառակը նաև առաջինների թվում է թողարկվել 3plet նորարական ձևաչափով ՝ ios-ի և android-ի համար հատուկ հավելվածի տեսքով։
Ծանոթագրություններ
Կատեգորիա:2012 ալբոմներ
Տելեմաք Խաչատրյան
Տելեմաք Սուրենի Խաչատրյան, հայ պատմաբան, հնագետ։ Պատմական գիտությունների դոկտոր (1976 թ.), պրոֆեսոր (1979 թ.):
Կենսագրություն
Տելեմաք Խաչատրյանը ծնվել է 1932 թվականին Երևանում։ 1956 թվականին ավարտել է Մոսկվայի պետական համալսարանը։ 1956-1976 թվականներին եղել է Հայաստանի պատմության պետական թանգարանի գիտաշխատող, հնագիտության բաժնի վարիչ, 1982-1987 թվականներին՝ տնօրեն։ 1976-1982 թվականներին եղել է Երևանի պետական համալսարանի հնագիտության և ազգագրության ամբիոնի վարիչ, 1987-1989 թվականներին՝ ՀԽՍՀ ԳԱ Հնագիտության և ազգագրության ինստիտուտի առաջատար գիտաշխատող ։
Աշխատանքները վերաբերում են հիմնականում Շիրակի՝ բրոնզի ու վաղ երկաթի դարերի մշակույթին ։
Ծանոթագրություններ
Կատեգորիա:Հայ պատմաբաններ Կատեգորիա:Հայ հնագետներ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:Մոսկվայի պետական համալսարանի շրջանավարտներ Կատեգորիա:Հայաստանի պատմության թանգարանի տնօրեններ Կատեգորիա:ԵՊՀ դասախոսներ
Կապիտոլովսկի գյուղական խորհուրդ (Խարկովի մարզ)
Կապիտոլովսկի գյուղական խորհուրդ  (Капитолівська сільська рада), Ուկրաինայի Խարկովի մարզի Իզյումսկի շրջանում ։
Արտաքին հղումներ
Կատեգորիա:Ուկրաինայի բնակավայրեր
Հայկ Խաչատրյան
Հայկ Հարությունի Խաչատրյան, հայ գրող, արձակագիր, ԽՍՀՄ գրողների միության անդամ 1970 թվականից։
Կենսագրություն
Ծնվել է 1926 թ. Դեկտեմբերի 15-ին Լեռնային Ղարաբաղի Ինքնավար Մարզի Ստեփանակերտի (այժմ՝ Ասկերանի) շրջանի Դահրավ գյուղում։ Ծագում է իշխանական տոհմից։ Նրա առաջին բանաստեղծությունը լույս է տեսել 1943 թ. «Սովետական Ղարաբաղ» թերթում։ Շուշիի մարկավարժական ուսումնարանն ավարտելուց հետո 1945 թ. ընդունվել և 1950 թ. ավարտել է Երևանի պետական համալսարանի բանասիրական ֆակուլտետի հայոց լեզվի և գրականության բաժինը։ 1952-1954 թթ. եղել է Ղափանի շրջանի ժողովրդական կրթության բաժնի վարիչը։ Միաժամանակ հայոց լեզու և գրականություն է դասավանդել Ղափան քաղաքի թիվ 2 միջնակարգ դպրոցում։ 1955-1959 թթ. աշխատել է Ղափանի «Պղնձի համար» և «Քաջարան» թերթերի խմբագրություններում։ 1960-1965 թթ. աշխատել է Հայկական հեռագրական գործակալությունում (այժմ՝ Արմենպրես) որպես թղթակից, բաժնի վարիչ։ 1964-1965 թթ. եղել է Արմենպրեսի գլխավոր խմբագիրը, 1965-1971 թթ.՝ «Հայրենիքի ձայն» թերթի խմբագրի տեղակալը։ 1971 թվականից մինչև իր մահը աշխատել է Հայկական սովետական հանրագիտարանի գլխավոր խմբագրությունում՝ սկզբում որպես գիտական և գրական հսկողության բաժնի վարիչ, 1976 - 1979 թթ. եղել է Հայկական սովետական հանրագիտարանի պատասխանատու քարտուղարն ու գլխավոր խմբագրի տեղակալը։ 1979 թվականից՝ պատասխանատու քարտուղարը։ ԽՄԿԿ անդամ 1953 թվականից։ Մահացել է 2001 թ. վերջին 75 տարեկանում։
Ստեղծագործությունը
Առաջին գիրքը («Տիգրան Մեծ») լույս է տեսել 1967]թվականին։ Երևանի հիմնադրման 2750-ամյակին է նվիրված «Էրեբունի» վեպը (1968 թ.)։ Այնուհետև տպագրվել են «Տիգրան Մեծ» (Ա և Բ մասերը մեկ գրքով, 1972 թ.), «Արտավազդ Բ|Արտավազդ» (1975 թ.), «Արտաշես Ա|Արտաշես» (1980 թ.), «Քերթողահայրը» (1985 թ.), «Խաշխաշ» (1987 թ.), «Երվանդ Սակավակյաց» (1989 թ.), «Տրդատ Մեծի խաչը» (1996 թ.), «Վաչագան» (1998 թ.), «Գրիգոր Մագիստրոսի վերջին թուղթը» (1999 թ.) «[[Կիլիկիայի հայկական թագավորություն|Կիլիկյան Հայաստանի երևելիները» (2001 թ.), «Հայոց առաջին արքան» (2005 թ.) պատմավեպերը, «Վանատուր» (1978 թ.), «Հացապատում» (1984 թ.), «Սոսյաց անտառ» (1988 թ.), «Արքայապատում» (1996 թ.), «Հայոց թագուհիները» (1998 թ.), «Հայոց հնօրյա զվարճախոսները» (2005 թ.), «Հազարագիտարան» (2003 թ.), «Հայուհիներ։ պրակ Ա (2001 թ.)», պատումաշարերը։ Գրել է նաև Հայաստանի սովետական գրողների միության «Գրական տեղեկատու» (1975 թ., երկրորդ հրատ.` 1981 թ., երրորդ հրատ.` 1986 թ.) և «Հայկական օրացույցների և տարեցույցների մատենագիտություն. 1513-1973» (1976 թ.) գրքերը։ Դեռևս անտիպ են Հայկ Խաչատրյանի «Թեժ եկեղեցի», «Նեմրութի գաղտնիքը», «Հայոց աստվածների Ամանորը» պատմավեպերը, «Հայ բարերարներ», «Հայուհիներ։ պրակ Գ», «Հայոց ամենախելոք խոսքը» պատումաշարերը և այլ գործեր։
Շտեֆան Մեծ
Կատեգորիա:Մոլդովացիներ
Հայկ Խաչատրյան
Արտաքին հղումներ
Կատեգորիա:Հայ գրողներ Կատեգորիա:Հայ արձակագիրներ Կատեգորիա:Ռուսերենից հայերեն թարգմանիչներ Կատեգորիա:ԽՍՀՄ գրողների միության անդամներ
Փշկըթաղ
Փշկըթաղ, գյուղ Արևմտյան Հայաստանում, Էրզրումի վիլայեթի Երզնկայի գավառում ։ Գտնվում էր Երզնկա քաղաքից 23-24 կմ հյուսիս-արևելք, Պողոս-Պետրոս վանքի մոտակայքում։
Անվան ստուգաբանություն
Գյուղի անվանումը առաջացել է Փրկչաթաղ բառի աղավաղումից։
Բնակչություն
Տեղի հայ բնակչություն բռնությամբ թրքացվել է ։
Ծանոթագրություններ
Կատեգորիա:Արևմտյան Հայաստանի գյուղեր
Շկավրովո
Շկավրովո (Шкаврове), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1920 թվականին։
2001 թվականի տվյալներով Շկավրովո գյուղում բնակվում էր 36 մարդ։ Բնակավայրը զբաղեցնում է 0,705 կմ² տարածք։ Բնակչության խտությունը կազմում էր 51,06 մարդ/կմ²։
Բայերիշ Գմայն
Բայերիշ Գմայն  (Bayerisch Gmain), կոմունա Գերմանիայի Բավարիա երկրամասում։
Արտաքին հղումներ
Կատեգորիա:Գերմանիայի քաղաքներ
Կառեր
Կառեր (Karren), ակոսներ մի քանի սմ-ից մինչև 2 մ և ավելի խորությամբ։ Բնորոշ են կարստի զարգացման վայրերին։ Ունեն զուգահեռ շարքերի կամ լաբիրինթոսանման ձև։ Միմյանցից բաժանվում են նեղ, սուր կատարներով։ Առաջանում են ջրի միջոցով մակերեսային ապարների տարրալուծման հետևանքով։ Կառերը երբեմն զբաղեցնում են ընդարձակ տարածություններ՝ առաջացնելով կառային դաշտեր։
Կատեգորիա:Գեոմորֆոլոգիա
Եղունգների փոքրիկ ունելիք
Եղունգների փոքրիկ ունելիք, եղունգներ մշակելու գործիքներից ։
Քանի որ եղունգների ունելիքը թույլ է տալիս եղունգներն անվտանգ և կոկիկ կտրել ու չդիմել գեղեցկության սրահներին, այն ավելի հաճախ է օգտագործվում սովորական մկրատների հետ մեկտեղ ։ Մկրատի փոխարեն եղունգների ունելիքն օգտագործելն, որպես կանոն խորհուրդ է տրվում երեխաների, հատկապես նորածինների, եղունգները մշակելիս ։ Եղունգների ունելիքի նման գործիք ստեղծվել էր 1892 թվականին ֆրանսիացի գործարանատեր Մատյե Մարտենի կողմից ։
Ծանոթագրություններ
Կատեգորիա:Անձնական հիգիենայի պարագաներ
Սիրիլ Նորքոթ Պարկինսոն
Սիրիլ Նորքոթ Պարկինսոն (Cyril Northcote Parkinson, C. Northcote Parkinson, 1909 թ. հուլիսի 30, Բերնարդ Քասլ, Դարեմ կոմսություն, Անգլիա - 1993 թ. մարտի 9, Քենթերբերի, Անգլիա), անգլիացի ռազմական պատմիչ, գրող, թատերգակ, լրագրող։ Առավել հայտնի է որպես բիզնեսի, մենեջմենթի և քաղաքագիտության վերաբերյալ երգիծական երկերի հեղինակ։ Համաշխարհային ճանաչում են ստացել նրա կողմից մշակված «Պարկինսոնի օրենքը» և դրանից բխող այլ օրենքներ։
Ծանոթագրություններ
Կատեգորիա:Անգլիացի գրողներ Կատեգորիա:20-րդ դարի վիպասաններ Կատեգորիա:20-րդ դարի պատմաբաններ Կատեգորիա:Անգլիացի վիպասաններ Կատեգորիա:Անգլիացի լրագրողներ Կատեգորիա:20-րդ դարի անգլիացի վիպասաններ
Գորբովո (գյուղ, Օկուլովսկի շրջան)
Գորբովո (Горбово), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
Կլարա Ռիվ
Կենսագրություն
Կլարա Ռիվերի վախճանվել է 1807 թվականի դեկտեմբերի 3-ին Իպսուիչ քաղաքում։
Մոլնո
Մոլնո (Мольно), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 51 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Պարկինսոնի օրենք
Պարկինսոնի օրենք, Սիրիլ Նորքոթ Պարկինսոնի կողմից ձևակերպած երգիծական օրենք։ Օրենքը հայտարարում է, որ «Աշխատանքը կատարվում է այնքան ժամանակում, ինչքան հատկացված է նրա կատարման համար» (Work expands so as to fill the time available for its completion)։ Հեղինակի կողմից առաջին անգամ ներկայացվել է 1955 թ. բրիտանական «The Economist» ամսագրում տպագրբված հոդվածում, հետագայում հրատարակվել է հեղինակի այլ հոդվածների հետ «Պարկինսոնի օրենքը» (Parkinson’s Law: The Pursuit of Progress; Լոնդոն, John Murray, 1958 թ) գրքում։ Որոշ ժամանակ անց Պարկինսոնը հրատարակել է «Օրենքը և շահույթը» (The Law and The Profits), «Օրինապաշտները և օրինազանցները» (In-Laws and Out-Laws), ինչպես նաև «Տիկին Պարկինսոնի օրենքը» գրքերը, որոնցում ձևակերպել է համապատասխանաբար Պարկինսոնի երկրորդ և երրորդ օրենքները, ինչպես նաև տիկին Պարկինսոնի օրենքը։
Տես նաև
Կատեգորիա:Բյուրոկրատիա Կատեգորիա:Էմպիրիկ սկզբունքներ
Ռոման Անդրեյկո
Ռոման Իվանովիչ Անդրեյկո (Роман Иванович Андрейко, ), խորհրդային և ռուս ֆոուտբոլիստ, հարձակվող։
Ընդհանուր կարիերա
Ռոման Անդրեյկոն Լենինգրադի «Սմենա» օլիմպիական ռեզերվի մանկապատանեկան մարզդպրոցի սան է։ Առաջին մարզիչը եղել Յուրի Կանտորը։ 1988 թվականին հանդես է եկել «Զենիթ» ակումբի երկրորդ կազմում։
1992 թվականից խաղացել է Ուկրաինայի առաջնության «Արտանիա» ակումբի կազմում, 1994 թվականին տեղափոխվել է ուկրաինական բարձրագույն լիգայի «Նիկոլաև» ակումբի կազմ։ Բարձրագույն դիվիզիոնում իր նորամուտը կատարել է 1994 թվականի հուլիսի 22-ին՝ Զապորոժիեի «Մետալուրգ» ակումբի դեմ խաղում, որն ավարտվել է 4:1 հաշվով։
1996 թվականին «Արտանիայում» իր խաղընկերներ՝ Կոնստանտին Պոլիշչուկի, Սերգեյ Բարկալովի ու Արկադի Չունիխինի հետ տեղափոխվել է Բելառուս, որտեղ խաղացել է առաջին լիգայի «Ֆոմալգաուտ» ակումբում ։
1998 թվականին խաղացել է Ռուսաստանի առաջնության երկրորդ լիգայի՝ «Բիոխիմիկ-Մորդովիա» ակումբի կազմում։
Խաղային կարիերան ավարտելուց հետո բնակություն է հաստատել Սանկտ Պետերբուրգում ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Խորհրդային ֆուտբոլիստներ
Գիշեր (բանաստեղծություն)
«Գիշեր», Հովհաննես Թումանյանի բանաստեղծություններից՝ գրված 1890 թվականին ։
Պատմություն
Հովհաննես Թումանյանն այս բանաստեղծությունը գրել է 1890 թվականին։
Ինքնագիրը չի պահպանվել։ Եղիշե Չարենցի անվան գրականության և արվեստի թանգարանի Թումանյանի ֆոնդի № 1355-ում պահպանվում է 1908 թվականին Բաքվում լույս տեսած բանաստեղծությունների գրքի օրինակը՝ հեղինակի ուղղումներով։
Առաջին անգամ տպագրվել է « Տարազ » շաբաթաթերթում՝ 1895 թվականին ( № 16, էջ 238)՝ «Հատված պոեմից»  ենթավերնագրով, այնուհետև, առանց ենթավերնագրի՝ 1908 թվականին Բաքվում լույս տեսած բանաստեղծությունների գրքում (էջ 41-42), ապա՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 121-122)։
Տպագրվում է Թումանյանի ուղղած բնագրից։
« Հին կռիվը » պոեմի նախնական տարբերակի հատվածներից է, որը հետագայում դուրս է մնացել ընդհանուր հենքից ։
Ծանոթագրություններ
Կատեգորիա:Հովհաննես Թումանյանի բանաստեղծություններ
Հոռն հրվանդան
Հոռն հրվանդան (Kaap Hoorn, Cabo de Hornos), հրվանդան, Հարավային Ամերիկայի ծայր հարավային կետը Հոռն կղզում (55° 59՝ հարավային լայնություն, 67°16՝ արմ. երկայնություն)։ Հայտնագործել են հոլանդացիներ 0ա. Լեմերը և Վ. Սխաուտենը, 1616 թվականին։ Անվանումն ստացել է ի պատիվ Սխաուտենի հայրենի քաղաք Հոռնի։
Աշխարհագրություն
Հոռն հրվանդանը տեղակայված է Հոռն կղզում, Դրեյքի նեղուցում, որը բաժանում ՝ Հարավային Ամերիկան Անտարկտիդայից:
Կլիմա
Հրվանդանում կլիման մեղմ է, հիմնականում անփոփոխ՝ տարվա ընթացքում ջերմաստիճանը տատանվում է −2 °C մինչև +14 °C: Եղանակը հիմնականում քամոտ է մառախլապատ։ Տեղումները մեծ քանակությամբ լինում են ամբողջ տարվա ընթացքում։ Տարվա 300 օրը անձրև է գալիս և փչում է ուժեղ քամի ։
Տեսարժան վայրեր
Կղզում տեղակայված է փարոս։
Ծանոթագրություններ
Կատեգորիա:Հարավային Ամերիկա Կատեգորիա:Հրվանդաններ այբբենական կարգով
Աստերոիդների ցանկ (330401-330500)
Աստերոիդների ցանկ (330301-330400) * Աստերոիդների ցանկ * Աստերոիդների ցանկ (330501-330600)
Էրենսիա (քաղաք)
Էրենսիա (Herencia) քաղաք և մունիցիպալիտետ Իսպանիայում։ Մտնում է Սյուդադ Ռեալ պրովինցիայի, Կաստիլիա Լա Մանչա ինքնավար համայնքի կազմի մեջ։ Տարածքը կազմում է 220 կմ2, բնակչությունը՝ 9215 մարդ (2010 թվականի տվյալներով։) Պրովինցիայի վարչական կենտրոնից գտնվում է 21 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Բեաս դե Սեգուրա (քաղաք)
Արտաքին հղումներ
Կատեգորիա:Խաեն պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Տապակ
Ստուգաբանություն
Ենթադրում են, որ «տապակ» բառը ծագել է Bratpfanne («թավա, տապակ»), որը ռուսական կենցաղում հայտնվել է XVIII դարում (այն ժամանակահատվածում, երբ ռուսական խոհանոցն աստիճանաբար միջազգայնացվում էր) և այնքան արագ ռուսաֆիկացվեց, որ փոխեց տառերի կեսը։
Այդ ժամանակ թխման համար օգտվում էին առանց բռնակի թավայից և ուղղանկյուն կաղապարից, որն ուներ բարձր կողմեր, ինչը ռուսերենում կոչվում էր «կերակրաման» կամ «պուտուկ»։ Սկսեցին տապակ անվանել և՛ առանց բռնակի թավաները, և՛ «կերակրամանները»։ Հետո «տապակ» սկսեց նշանակել միայն կերակրաման, ինչը դուրս մղեց նախասկզբնական ռուսական փոխառնությունները։
Հումք
Տապակները սովորաբար պատրաստում են պողպատից և ալյումինից, երբեմն տապակները պատվում են հատուկ հրակայուն ծածկույթով։
Գործածում
Ըստ նշանակության՝ տեղադրվում է միկրոալիքային վառարանի, ջեռոցի կամ վառարանի մեջ։
Արտաքին հղումներ
Կատեգորիա:Խոհանոցային գործիքներ
Ախտական մակբայներ
Ախտական մակբայներ, գրաբարում մակբայերի շարքին դասված ձայնարկությունների խումբ, որոնք ստորաբաժանվում են հետևյալ ենթախմբերի՝ երանական (երանի, վաշ, վաշ վաշ), եղկական (վայ, աւաղ, եղուկ), հեշտական (վաշ, հայ),, ավաղական (ոհ, վախ), զարմացական (ո, եհ, բաբէ), հեգնական (իշ, վահ, ահ, եհ), սպառնական (իշտ, էհէ), մորմոքական (իշ, ուհ) և տրտմական (եհ, ըհ, ըհը, ի, հէ)։ «Ախտական մակբայներ» տերմինն առաջին անգամ կիրառել է Սիմեոն Ջուղայեցին։ Ավելի ուշ շրջանի քերականներից ոմանք ախտական մակբայները դիտարկել են որպես միջարկության՝ ձայնարկության տարատեսակ ։
Ծանոթագրություններ
Կատեգորիա:Մակբայ
Հվան Հյոնջին
Հվան Հյոնջին (황현진, ), հարավկորեացի ռեփեր և երգիչ։ Հարավկորեական Stray Kids խմբի անդամներից մեկը, դեբյուտը կատարել է 2018 թվականի մարտի 25-ին։
Դեբյուտից առաջ
Ծնվել է Կորեայի Սեուլ քաղաքում, եղել է ընտանիքի միակ երեխան։ Նրա ընտանիքն ունի Կամի (까미) անունով շուն։ Մանուկ հասակում նա այցելել է Լաս Վեգասի մանկապարտեզ, որտեղ օգտագործել է Սեմ անգլիական անունը ։ Երբ նա իր մոր հետ գնումներ էր կատարում միջնակարգ դպրոցի երրորդ կուրսում, նրան մոտենում են JYP Entertainment ընկերության աշխատակիցներից և նրան տալիս այցեքարտեր։ Հյոնջինին հրավիրել են մասնակցելու լսումներին։ Նա նաև մասնակցել է այլ ընկերությունների լսումներին, բայց որոշել է դառնալ թրեյնի JYP Entertainment-ում ։ 2017 թվականին նա նկարահանվել է Mnet հեռուստաալիքում թողարկված Stray Kids ռեալիթի շոուում։
Դեբյուտ Stray Kids-ի հետ
2018 թվականի մարտի 25-ին նա պաշտոնապես արել է դեբյուտ Stray Kids-ի հետ և հաջորդ օրը թողարկվել է նրանց «I am NOT» առաջին մինի ալբոմը ։
Սկավառակագրություն
Հյոնջինի Կորեայի երաժշտություն հեղինակային իրավունքի ասոցիացիայի (KOMCA) գրանցման համարը․ 10017957 ։
Ծանոթագրություններ
Կատեգորիա:Հարավկորեացի երգիչներ Կատեգորիա:Հարավկորեացի պարողներ Կատեգորիա:Հարավկորեացի դերասաններ Կատեգորիա:Հարավկորեացի ռեփերներ Կատեգորիա:21-րդ դարի դերասաններ
Կոմարովսկի գյուղական խորհուրդ (Խարկովի մարզ)
2001 թվականի տվյալներով Կոմարովսկի գյուղական խորհրդում բնակվում էր 708 մարդ։ Բնակավայրը զբաղեցնում է 64.83 կմ² տարածք։ Բնակչության խտությունը կազմում էր 10.92 մարդ/կմ²։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր
Բլանկա Նամյուրացի
Բլանկա Նամյուրացի (Blanche de Namur, Blanka av Namur, Blanka av Namur, Blanca Namurcensis‎, 1320թ., Նամյուր, Նամյուր կոմսություն - 1363թ., Թյոնսբերգ ամրոց, Նորվեգիայի թագավորություն), Դամպերիեի դինաստիայի Նամյուրի մարկիզ Ջոն I-ի ավագ դուստր, Շվեդիայի և Նորվեգիայի թագուհի։ Հանդիսանում է միջնադարյան Շվեդիայի և Նորվեգիայի ամենահայտնի թագուհիներից մեկը։ Վարել է բավականին ակտիվ քաղաքական-հասարակական գործունեություն։ Բլանկայի մասին ժողովրդական բանահյուսության մեջ առկա են բազմաթիվ պատմվածքներ ու երգեր։
Կյանքի սկզբնական շրջան
Բլանկան ծնվել է Նամուրյան ամրոցում մոտավորապես 1320 թվականին Նամյուրի մարկիզ Ջոն I-ինի և Մարի դը Արտոիսի ընտանիքում։ Հայրը հանդիսացել է Դամպերիեի դինաստիայի, իսկ մայրը՝ Կապետինգների ենթաճյուղ հանդիսացող դը Արտոիսների դինաստիայի ներկայացուցիչ։ Բլանկա Նամյուրացին հայրական կողմից սերում է Ֆլանդրիայի կոմսերից, իսկ մայրական կողմից՝ Ֆրանսիայի թագավորներից։
Իր մանկությունը Բլանկան անցկացրել է Վիջնենդալ ամրոցում, որը եղել է Ֆլանդրիայի կոմսերի նստավայրը։ Այստեղ նա ստացել է թագուհուն վայել կրթություն։
Շվեդիայի և Նորվեգիայի թագավոր Մագնուս Էրիկսոնը, լսելով Նամյուրի մարկիզի դստեր գեղեցկության մասին, 1334 թվականի հունիսին անձամբ խնդրել է նրա ձեռքը՝ ստանալով մարկիզի համաձայնությունը։ Արդեն 1335 թվականին նշանադրված իշխանադուստրը ուղևորվում է Շվեդիա։
Շվեդիայի և Նորվեգիայի թագուհի
Մագնուս Էրիկոսնի և Բլանկա Նամյուրացու ամուսնական արարողությունը տեղի ունեցավ 1335 թվականին Բոհուս ամրոցում։ Որպես ամուսնական նվեր ամուսնուց Բլանկան ստացել է նորվեգական Տյոնսբերգ և շվեդական Լյոդյոսե մարզերն ու Հիզինգեն կզում գտնվող Լինդհոլմեն ամրոցը։ 1353 թվականին Տյոնսբերգը փոխանակել է Բոհուսի, Մարստրանդի, Էլֆիսելի, Ռանրիկեյի և Բորգարսիսելի հետ։
1336 թվականի հունիսի 24-ին (այլ տվյալներով հուլիսի 21-ին) Ստոկոհոլմի Մեծ եկեղեցում Բլանկան թագադրվեց որպես Նորվեգիայի, Շվեդիայի և Սկոնեյի թագուհի։ Հաջորդ տարի նա լույս աշխարհ է բերում իր առաջնեկին։
Բլանկա Նամյուրացու ամուսնու գահակալությունը համընկել է երկու թագավորությունների տնտեսական և քաղաքական ճգնաժամի հետ։ 1355 թվականին Բլանկայի և Էրիկսոնի ավագ որդին՝ Էրիկը, ով պետք է ժառանգեր Շվեդիայի գահը, իմանալով, որ իր փոքր եղբայրն արդեն դարձել է Նորվեգիայի թագավոր, հեղաշրջում կատարեց։ Նա հափշտակել էր իշխանությունը Շվեդիայում և սկսել էր պատրաստվել Դանիայի հետ պատերազմին, սակայն առեղծվածային հանգամանքներում հանկարծակի մահացավ։ Այդ ժամանակ լուրեր էին շրջանառվում, որ Էրիկին և նրա կնոջը թունավորել էր Բլանկան։
Ժամանակակից աղբյուրները նշում են, որ թագուհի Բլանկա Նամյուրացին ոչ միայն խելացի, այլև գեղեցիկ կին էր, սակայն նրա կենդանության ժամանակ արված ոչ մի նկար չի պահպանվել։ 1946 թվականի փաստաթղթում պահպանված թագուհու կնիքի վրա պատկերված է առանց գոտու երկար զգեստ հագած կին, ում ձեռքին առկա է թագ։ Բլանկա Նամյուրացին շվեդական թագավորական տունը դարձրեց մշակույթին առավել մոտ՝ հրավիրելով պալատական նկարիչների և գրողների։ Որոշ ժամանակ թագուհու պատվավոր սպասուհին է եղել հայտնի Բրիդջեթ Շվեդացին։
Մահ
1936 թվականի ապրիլին՝ փոքր որդու ամուսնությունից կարճ ժամանակ անց, Բլանկա թագուհին մահանում է (ամենայն հավանականության Տյոնսբերգում)։ Նրա մահվան հստակ ժամանակը հայտնի չէ։ Համաձայն կտակի՝ թագուհուն պետք է թաղեին Վադստենի աբբայությունում։
Ընտանիք
1335 թվականի հոկտեմբեր-նոյեմբերի սկզբին Բլանկա Նամյուրացին ամուսնացել է Ֆոլկունգների տան ներկայացուցիչ Մագնուս Էրիկսոնի հետ (1316 - 1.12.1374), ով առավել հայտնի է որպես Շվեդիայի Մագնուս II և Նորվեգիայի Մագնուս VII թագավոր։
Բլանկայի և Էրիկսոնի ամուսնությունից ծնվել են հինգ երեխաներ՝ երեք դուստր և երկու որդի։ Դստրերը, որոնց անուններն անհայտ են, մահացել են մանուկ հասակում և թաղվել Աս աբբայությունում։ Կենդանի են մնացել միայն որդիները՝
Էդիպուս արքա
Սոփոկլեսի ողբերգությունը վիթխարի դեր է ունեցել անտիկ դրամայի պատմության մեջ։ Նրա հերոսը՝ Էդիպուս արքան, մի մարդ է, որը գիտակցում է իր մեղքը և պատժում իրեն։ Պիեսի ողբերգական վերջավորությունը կապված չէ գլխավոր հերոսի կրքերի և արատների հետ, այլ կանխորոշված է ի վերուստ և ի սկզբանե՝ ճակատագրի կողմից։
Սյուժե
Ողբերգական այս պատմությունը սկսվում է այն ժամանակ, երբ Թեբեի արքա Լայոսին գուշակում են մահ սեփական որդու ձեռքերից։ Նա հրամայում է իր նորածին զավակին նետել Կիթերոնի լանջերից։ Սակայն ծառան, որին հրամայված էր սպանել Էդիպուսին, փրկում է մանուկին և հանձնում Կորինթոսի արքայի՝ Պոլիբոսի հովիվներից մեկին։
Այդպիսով նորածնին մեծացնում է Պոլիբոսը, որին Էդիպուսն իր հարազատ հայրն էր համարում։ Երբ Էդիպուսը մեծանում է, նրան գուշակում են, որ մի օր սպանելու է հորն ու ամուսնանալու է հարազատ մոր հետ։ Փորձելով փախչել այդ դաժան ճակատագրից` նա հեռանում է հայրենի քաղաքից` ուղևորվելով դեպի Թեբե։ Այստեղ երիտասարդը կարողանում է փրկել քաղաքը հրեշավոր Սֆինքսից և դառնում է Թեբեի թագավոր` ամուսնանալով վերջերս սպանված թագավորի` Լայոսի այրու հետ ։ Երբ քաղաքում սկսվում է ժանտախտը, Էդիպուսը կնոջ եղբորը՝ Կրեոնին ուղարկում է Դելֆի՝ Ապոլլոնից օգնություն խնդրելու։ Վերջինս հայտնում է, որ համաճարակը կվերանա միայն այն ժամանակ, երբ քաղաքից վտարվի նախկին թագավորին սպանողը։ Որոշվում է դիմել գուշակ Թիրեսիասի օգնությանը, որը սկզբում փորձում է խուսափել պատասխաններից, բայց ի վերջո բացահայտում է դառը ճշմարտությունը. Լայոս արքային՝ իր հորը, Թեբեի ճանապարհին անգիտությամբ սպանել է հենց Էդիպուսը, որից հետո, դառնալով Թեբեի թագավոր, ամուսնացել սպանված արքայի այրու` Իոկաստեի հետ, որն իր մայրն է։ Էդիպուսը ցնցվում է, և սկսում կասկածել Կրեոնին՝ մտածելով, որ դավեր է նյութում իր դեմ։ Իոկաստեն փորձում է Էդիպուսին համոզել, որ գուշակությունները հաճախ սուտ են լինում։ Չէ՞ որ Լայոսին գուշակել էին մահ սեփական որդու ձեռքերով, իսկ իրենց նորածին որդուն վաղուց սպանել էին։
Շուտով Էդիպուսը հիշում է, որ Թեբեի ճանապարհին վեճի մեջ սպանել էր մի ծերունու և նրա ուղեկիցներին։ Հանկարծ Կորնթոսից սուրհանդակ է գալիս՝ հայտնելով, որ Պոլիբոսը մահացել է, և կորնթոսցիներն ուզում են Էդիպուսին արքա կարգել։ Այստեղ նաև պարզվում է, որ Էդիպուսը Պոլիբոսի հարազատ որդին չէ։ Սուրհանդակը պատմում է, որ շատ տարիներ առաջ, երբ նա հովվություն է արել Կիթերոնի լեռներում, Լայոսի ծառաներից մեկը նրան նորածին երեխա է տվել։ Ճշմարտությունը դառնում է անխուսափելի։ Ի նշան ճակատագրի դեմ բողոքի՝ Էդիպուսը կուրացնում է իրեն, իսկ Իոկաստեն ինքնասպան է լինում։
Այսպիսով, այս ողբերգությունը ներկայացնում է աստվածների ու ճակատագրի ազդեցությունը մարդկանց կյանքի ընթացքի վրա։ Մյուս կողմից, Սոփոկլեսը ցույց է տալիս մարդու ներքին ուժը, հզորությունը, որ կարող է դիմակայել աստվածներին ու ճակատագրին։ Էդիպուսը, հասկանալով, թե ինչ են պատրաստել իր համար աստվածները, ոչ թե հնազանդվում, այլ իրեն կուրացնելով` ըմբոստանում է գերագույն ուժերի դեմ։ Էդիպուսը չի պարտվում, դառնում է անհաղթելի։ Նա փորձում է հասկացնել, որ ինքը մարդ է. չի կարելի այդպես վարվել մարդկանց հետ։ Կուրացնելու քայլն ուղղված էր նաև իր դեմ։ Դրանով նա ցույց է տալիս, որ տեսնում է իր ներքինը, որ տեսողությունը պետք է ուղղված լինի ոչ թե դեպի դուրս, այլ դեպի ներս։ Ահա թե ով է մարդը Սոփոկլեսի համար ։
Ե՛վ Լայոսը, և՛ Էդիպուսը փորձում են խուսափել իրենց ճակատագրից, բայց խուսափելու համար կատարված քայլերի հետևանքով վերջինս հասնում է նրանց։ Աստվածները, կարծես, ծիծաղում են մարդկային ջանքերի վրա։ Եթե Լայոսը իրենից չհեռացներ նորածին որդուն, վերջինս կճանաչեր հորն ու չէր սպանի նրան։ Եթե Էդիպուսը ճակատագրից խուսափելու համար չհեռանար իր ենթադրյալ հորից, չէր սպանի իրական հորը։ Էդիպուսը անիծում է մարդասպանին, որը ժանտախտի պատճառ է դարձել՝ չկասկածելով անգամ, որ անիծում է ինքն իրեն։ Նա գուշակին կույր է անվանում՝ չհասկանալով, որ իրական կույրն ինքն է ։ Սա է աստվածների դաժան հեգնանքը։
Այնուամենայնիվ, Սոփոկլեսը մարդուն բարձրացնում է վեր` ընդգծելով բնավորության ուժը, ինչը չնայած դառնում է դժբախտությունների պատճառ, սակայն հնարավորություն է տալիս տնօրինել սեփական կյանքը ։ «Էդիպուս արքան» ոչ թե ճակատագրի ողբերգություն է, այլ մի գործ, որը թեև շեշտում է մարդու կախվածությունը աստվածների կամքից, միաժամանակ ընդունում է և մարդու արարքների ազատությունը։ Ընդունելով այդ ազատությունը՝ Սոփոկլեսը միաժամանակ գիտակցում է, որ ազատ մարդը չի կարող սխալներ չգործել ։
Արտաքին հղումներ
Կատեգորիա:Ողբերգություններ Կատեգորիա:Առասպելներ Կատեգորիա:Հին հունական գրականություն Կատեգորիա:Հին հունական առասպելաբանություն Կատեգորիա:Գրական կերպարներ Կատեգորիա:Ինքնասպանությունը հորինվածքներում
Մոլոդայա
Մոլոդայա (Молодая), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Նոքսվիլ
Նոքսվիլ (Knoxville), քաղաք ամերիկյան Թենեսի նահանգում. Նոքս շրջանի վարչական կենտրոնը ։ Արևելյան Թենեսիում խոշորագույն և ամբողջ նահանգում մեծությամբ երրորդ բնակավայրն է (հաջորդում է Նեշվիլին ու Մեմֆիսին). 2019 թվականի հուլիսի 1-ի տվյալներով բնակչության թվաքանակը եղել է 187.603 : Նույնանուն մետրոպոլիսային տարածքի գլխավոր բնակավայրն է, տարածք, որի բնակիչների թիվը 2015 թվականին կազմում էր 868.546 :
Նոքսվիլը հիմնադրվել է 1786 թվականին, անվանակոչվել Ջորջ Վաշինգտոնի կառավարության կազմում որպես ռազմական նախարար պաշտոնավարած Հենրի Նոքսի պատվին, եղել է Թենեսի նահանգի առաջին մայրաքաղաքը և այդ կարգավիճակը պահպանել մինչև 1815 թվականը (1797 թվականից)։ 1855 թվականին երկաթուղին հասել է Նոքսվիլ՝ նպաստելով բնակավայրի բուռն թափով զարգացմանը։ Քաղաքացիական պատերազմի տարիներին թեժ մարտերի վայր է դարձել, ձեռքից ձեռք անցել։ Պատերազմից հետո վերազարթոնք է ապրել, վերածվել արդյունաբերական ու առևտրային կենտրոնի։ 1982 թվականին այստեղ անցկացված համաշխարհային տոնավաճառը նոր զարկ է տվել քաղաքի տնտեսական զարգացմանն ու կառուցապատման աճին ։ Նոքսվիլում են գտնվում Pilot Flying J խոշոր ընկերության գլխավոր գրասենյակն ու արտադրական ձեռնարկությունը։ Բացի այդ, այս քաղաքում են Թենեսիի համալսարանի գլխավոր մասնաշենքն ու ուսանողական ավանը, Թենեսիի հովտի վարչական մարմինները, նահանգային գլխավոր դատարանը, համազգային ու տարածաշրջանային նշանակության մի ամբողջ շարք հիմնարկ-ձեռնարկություններ։ Նոքսվիլը համարվում է նաև ապալաչյան մշակույթի պահպանության ու զարգացման կենտրոններից մեկը, ինչպես նաև՝ Great Smoky Mountains ազգային պարկի դարպասներից մեկը  ։
Կլիմա
<section begin="weather box" />
Ժողովրդագրություն
21-րդ դարի առաջին տասնամյակի ընթացքում Նոքսվիլի բնակչության թիվն աճել է շուրջ 3 տոկոսով ։ Բնակիչների միջին տարիքը կազմել է 32.7 : 2017 թվականի տվյալներով քաղաքում ապրում էր 187 347 մարդ, որոնց 18,9%-ը՝ 18-ից ցածր, 13,2%-ը՝ 65-ից բարձր տարիքի ։ Կանայք կազմել են բնակչության 52,1%-ը։ Սպիտակամորթ էին բնակիչների 75,2%-ը, սևամորթ՝ 17,5%-ը, հնդկացիներ՝ 0,5%-ը ։
Քաղաքում բավական բարձր է աղքատության մակարդակը՝ 25%, այն դեպքում, երբ նահանգում այդ ցուցանիշը 16.1% է, ամբողջ ԱՄՆ-ում՝ 15.1% :
2006 թվականին Տնտեսական հետազոտությունների ինստիտուտի անցկացրած ուսումնասիրությունների արդյունքներով Նոքսվիլը համարվել է բարձրագույն ուսումնական հաստատությունների նորավարտների ապրելու համար առավել բարենպաստ բնակավայրերից մեկը ։ 2014 թվականին Forbes ամսագիրը Նոքսվիլը ներառել է Ամերիկայի Միացյալ Նահանգների՝ ապրուստի տեսակետից առավել բարենպաստ բնակավայրերի առաջին հնգյակում ։
Միջոցառումներ
Նոքսվիլում սուրբծննդյան բազմազան միջոցառումները ձգվում են մինչև ութ շաբաթ։ Դրանցից առավել հիշարժան են Singing Christmas Tree-ն, չմուշկներով սահքն ու սառցադաշտային զանազան խաղերն ու մրցույթները ։
Քույր քաղաքներ
Նոքսվիլը բարեկամական և գործընկերային հարաբերություններ է հաստատել հետևյալ քաղաքների հետ.
Զանգվածային մշակույթում
Ամբողջությամբ կամ մասնակիորեն Նոքսվիլում են նկարահանվել հետևյալ ֆիլմերը.
Արտաքին հղումներ
Կատեգորիա:ԱՄՆ-ի քաղաքներ Կատեգորիա:ԱՄՆ-ի համալսարանական քաղաքներ Կատեգորիա:ԱՄՆ-ի բնակավայրեր
Զաբորոլ (գյուղ, Լուցկի շրջան)
Զաբորոլ (Забороль), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1545 թվականին։
2001 թվականի տվյալներով Զաբորոլ գյուղում բնակվում էր 1 346 մարդ։ Բնակավայրը զբաղեցնում է 3,83 կմ² տարածք։ Բնակչության խտությունը կազմում էր 351,44 մարդ/կմ²։
Ուլյանովկա (գյուղ, Կրասնոգրադի շրջան)
Ուլյանովկա (Улянівка), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1926 թվականին։
Զաբորոլ (գյուղ, Լուցկի շրջան)
Արտաքին հղումներ
Կատեգորիա:Ուկրաինայի Վոլինի մարզի Լուցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1545 թվականին հիմնադրված բնակավայրեր Կատեգորիա:1429 թվականին հիմնադրված բնակավայրեր
Մոնտի Ալեգրի դի Գոյաս
Մոնտի Ալեգրի դի Գոյաս (Monte Alegre de Goiás), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Շապադա դուս Վեադեյրուսի գավառի կազմի մեջ։ Բնակչությունը կազմում է 6 341 մարդ՝ 2006 թվականի տվյալներով։ Գրավում է 3 131,5 կմ2 տարածք։ Բնակչության խտությունը՝ 2,05 մարդ/կմ²։
Պատմություն
Քաղաքի հիմնադրվել է 1947 թվականին։
Աշխարհագրություն
Կլիման տարածքում արևադարձային է։
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Գորբովո (գյուղ, Գլինկովսկի շրջան)
Գորբովո (Горбово), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գլինկովսկի շրջանի բնակավայրեր
Քի (Երզնկայի գավառ)
Քի, գյուղ Արևմտյան Հայաստանում, Էրզրումի վիլայեթի Երզնկայի գավառում ։ Գտնվում էր Երզնկա քաղաքից հարավ-արևմուտք, Մնձուր լեռան ստորոտում։
Աշխարհագրություն
Գյուղը տեղակայված էր ընդարձակ և ծառազարդ զառիթափի վրա։
Բնակչություն
XX դարի սկզբին ուներ 200 տուն բնակիչ։